|  |
| --- |
| Oslo / 05.04.2023 |

|  |
| --- |
|  |

# Referat fra kontaktgruppe: Buddhistforbundet og Den norske kirke (Dnk) 27.03.23

**Til stede:** Egil Lothe, Anne Hege Grung, Franklyn Fernando og Tonje Kristoffersen

**Forfall:** Pam Hellan, Manirathana Thero, Eldrid Brekke, og Lama Changchub Tsering, Ani Könchog Lhamo, Fredrik Liland, Notto Thelle og Marit Fiske Fjalestad

**Tid:** 18:00-20:00

**Sted:** **Akersveien 5**, St Olavs Menighetssal

Vi startet møtet med meditasjon ledet av Egil Lothe.

Møtet ble brukt til presentasjon av arbeidet med jubileumsarrangementet så langt og videre arbeid og planlegging av dette.

På sist møte kom det opp en ide om mulig dagsworkshop på Det teologiske fakultet i forkant av vårt kveldsarrangement. Anne Hege har vært i kontakt med fagpersoner i USA og Europa men ingen av dem hadde anledning på så kort tid. Anne Hege hører med dem igjen om det er en tid som passer våren 2024. Når vi er ferdig med jubileumsarrangementet ser vi hvor mye midler som er igjen for mulig arrangering.

Skisse til programmet så langt ble presentert. Innspill til programmet og promotering var:

* Oppstart promotering skjer rett etter påske
* Vi ønsker å invitere de som tidligere har sittet i gruppen, KDO finner navn på disse
* Vurdere servering, Tonje sjekker opp. Eneste utfordringen er at vi ikke vet antall.
* Vi ønsker å få med noe om klimastillheten i ingress teksten
* Kan vi invitere konfirmantgrupper/ ungdomsgrupper?
* Inviterte Atle Sommerfelt, Håpets katedral
* Katolske kirke kan kunngjøre det i søndagsblad.
* Lage sak til nettsider (kirken.no/oslo og kirken i Oslo)
* Invitere Buddhistforbundet, Kirkerådet, STL, KDOs e-post liste.
* Anne Hege og Egil sin innledning, 8 min hver. Skal inneholde internasjonale erfaringer og erfaringer fra gruppen.
* Hva med å dele ut et «frøark» med tekster om jorda/ ta vare på skaperverket fra hellige tekster. Alla det prinsesse Ingrid Aleksandra hadde i sin konfirmasjon. [Tydelig klimaprofil da prinsesse Ingrid Alexandra ble konfirmert (aftenposten.no)](https://www.aftenposten.no/norge/i/GGqAkQ/tydelig-klimaprofil-da-prinsesse-ingrid-alexandra-ble-konfirmert)
* Det foreslås at Eldrid og Tonje takker av kvelden
* Franklyn kan dessverre ikke være til stede.
* Ellers er innspillene til nye navn, deltakelse fra kontaktgruppen og endringer lagt inn i justert programskisse her i referatet.

KDO sender ut forslag på ny møtedato i juni.

**Program og tema: Miljøkrise og fremtidshåp**

**Velkommen til åpent arrangement på Litteraturhuset 25.mai klokken 17:30-21:00**

I forbindelse med kontaktgruppen for buddhist- kristen dialogs 25 års jubileum, vil vi inviterer til jubileumssamling med tema Miljøkrise og fremtidshåp. Gjennom 25 år med samtale om ulike temaer innenfor disse to religionen ønsker vi gjennom denne kvelden å vise hva denne dialogen har bidratt til i praksis og inviterer med andre tro og livssyn inn til en samtale om miljøkrise og fremtidshåp.

Miljøutfordringene er store, og det kan være lett å miste motet. Hvordan forholder vi oss til dystopien i miljø- og klimaspørsmålet? Hvilket ansvar ligger i våre tro og livssyn for å gjøre noe med miljøutfordringen og hva gjør trostradisjonene/ religionene våre med mangel på fremtidshåp? Er tro en livsflukt eller en mobilisering til ansvar/ handling i dette spørsmålet? Og kan tro og livssyn være en motkraft til det destruktive? Dette er spørsmål vi vil belyse i vår panelsamtale denne kvelden.

**Program og navn:**

**Kl 17.30 Dørene åpnes, mulig servering**

**Kl 18.00 Velkommen og innlending fra dialoggruppen.**

* Erfaringer fra kontaktgruppen gjennom 25 år
* Internasjonalt arbeid (buddhist/ kristen dialog)
* Setter klimastillhet

**Hvem:** Egil Lothe og Anne Hege Grung fra kontaktgruppen

**Kl 18.20** «Klimastillhet» (meditasjon for miljøet) Bruker syngebolle

**Kl 18.30** «Håpets kappe» Solfrid Molland

**Kl 18.40** "En levende jord i krise" om hefte og arbeidet Oddbjørn Leirvik

Sammen med Karen Veslemøy Lemvik *Approaching Environmental Issues through Interreligious Dialogue*

**Kl 19:00 Kunstnerisk innslag**: «Håpets kappe» Solfrid Molland

**Kl 19:10 Innledning tema** fra buddhistisk side**. Hvem:** «Vi gjør ingenting for miljøet» Dennis Jagestad. Egil sjekker opp om han kan.

**Kl 19:20 Innledning tema** fra kristen side**. Hvem:** Annette Dreyer

**Kl 19:30** **Panelsamtale ledes av:** Tor Øystein Vaaland

To fra kontaktgruppen: og Notto Telle, *Ani Könchog Lhamo*. Egil sjekker med Ani

En fra muslims side forslag: *Shoaib Sultan*

Rupinder KaurMiljøsikh

Didrik Søderlind Humanetisk forbund

**Nytt forslag Holistisk forbund:** Patrik Swanstrøm, Marit sjekker om han kan

**Kl 20.30** Kunstnerisk innslag. **Hvem** Klassisk Thai musikk, kvinnegruppe- Wat thai Norge. Egil tar ny kontakt

**Kl 20.40** Takk for i dag og Utsendelse Tonje og Eldrid

- frøark med tekst fra hellige skrifter på? (Tonje sjekker opp dette)

Med vennlig hilsen  
  
Tonje Kristoffersen   
Daglig leder

*Kirkelig Dialogsenter Oslo*